



Taximetriștii au câștigat procezul cu UBER, după ce judecătorii de la Tribunalul Specializat au păstrat decizia instanței de fond.

Pe fond, în 27 iunie 2018, Tribunalul Specializat a dispus ”încetarea şi interzicerea practicilor de concurenţă neloială desfăşurate de pârâtele SC U. S. R. SRL şi R. O. B.V, constând în furnizarea de servicii în domeniul transportului, implicând transportul de persoane fără deţinerea autorizaţiilor legale, pe raza Municipiului Cluj-Napoca”.

Apelul a fost pierdut de UBER, după ce instanța a menținut prima sentință.

”Respinge apelul declarat de către AMTT împotriva sentinţei civile nr.1192/27.06.2018 pronunţate de Tribunalul Specializat Cluj în dosarul nr. 984/1285/2016. Respinge apelul declarat de către U.S.R. SRL şi R.O. BV împotriva încheierii pronunţate la data de 20.02.2018 de Tribunalul Specializat Cluj în dosarul nr. 984/1285/2016. Admite apelul declarat de către apelantele U.S.R. SRL şi R.O. BV. împotriva sentinţei civile nr. 1192/27.06.2018 pronunţată de către Tribunalul Specializat Cluj în dosarul nr. 984/1285/2016 pe care o anulează şi procedând la rejudecarea cauzei: Admite excepţia lipsei calităţii procesuale active a intervenienţilor principali CNE, SLI, CAT, PCG, PR, VA, NFR, VA, ŞA, BRD, MIN, PAD, BSL, RO, DD, NCC, JIF, BŞG, SR, BI şi NP şi în consecinţă, respinge cererea de intervenţie formulată de aceştia în contradictoriu cu reclamanta AMTT şi cu pârâtele U.S.R. SRL şi R.O.BV ca fiind introdusă de către persoane lipsite de calitate procesuală activă. Admite excepţia lipsei calităţii procesuale pasive a pârâtei RO B.V. şi în consecinţă, respinge cererea de intervenţie principală formulată de către intervenienţii MPG, PC, BM, PCA, BNI, HIC, OCC, GG, MG, PA, BMD, BMF, RVA, PA, CGD, TVG, PSO, LL, MI, BA, VR, IAR, HDR, VNA, ZI, BZ, GA, KRL, NMV, RT, PV, RV, în contradictoriu cu această pârâtă, ca fiind introdusă împotriva unei persoane lipsite de calitate procesuală pasivă. Admite în parte cererea de intervenţie principală formulată de intervenienţii MPG, PC, BM, PCA, BNI, HIC, OCC, GG, MG, PA, BMD, BMF, RVA, PA, CGD, TCG, PSO, LL, MI, BA, VR, IAR, HDR, VNA, ZI, BZ, GA, KRL, NMV, RT, PV, RV, şi în consecinţă, Dispune încetarea şi interzicerea practicilor de concurenţă neloială desfăşurate de pârâta S.C. U.S.R. S.R.L. constând în furnizarea de servicii de suport referitoare la verificarea documentaţiei prezentate de furnizori şi a stării autovehiculului, precum şi în sesiuni de informare a furnizorilor care doresc să utilizeze aplicaţia UBER, toate în legătură cu furnizarea de servicii de transport pe raza Municipiului Cluj Napoca. Dispune publicarea dispozitivului prezentei hotărâri într-un ziar de largă circulaţie, pe cheltuiala pârâtei. Păstrează restul dispoziţiilor sentinţei apelate. Decizia este definitivă şi executorie. Pronunţată în şedinţa publică din data de 25.04.2019”.





